﻿public organizations, leadership, management, incentive, brake Leadership-ul reprezintă un atribut dorit şi cerut de organizaţii managerilor lor Liderii au încredere în propriile forţe şi generează încredere celorlalţi În preajma adevăraţilor lideri, angajaţii se simt mai competenţi şi găsesc munca mai interesantă Leadership-ul se află în relaţie directă cu capacitatea de a influenţa comportamentul oamenilor Leadership-ul reprezintă un atribut al managerului care intrigă, uimeşte, dar şi nedumereşte în acelaşi timp Doi dintre cei mai cunoscuţi teoreticieni ai managementului şi ai ştiinţelor comportamentale, scriau următoarele: „Obiectivul nostru (în studierea a 60 de manageri executivi) a fost acela de a găsi oameni cu abilităţi de leadership, nu doar managerii buni - lideri adevăraţi care imprimă cultură, care sunt arhitecţii sociali ai acestor organizaţii şi care creează şi menţin valori Liderii sunt oameni care fac lucrurile care trebuie; managerii sunt oameni care fac lucrurile cum trebuie Ambele roluri sunt esenţiale, dar profund diferite ” (W Richard Scott, 2004: 156) În acelaşi sens, T Peters şi N Austin făceau astfel referire la revoluţia care se desfăşoară în domeniul managementului: „Conceptul de leadership este crucial pentru această revoluţie- atât de crucial încât credem că că ar trebui să se renunţe la cuvântul management ” Unii specialişti din domeniu consideră că manager şi lider sunt termeni sinonimi şi îi folosesc în mod alternativ Însă, leadership-ul şi managementul reprezintă de fapt dimensiuni 49 Cristian Benţe Leadership-ul în cadrul organizaţiilor publice distincte ale persoanelor din conducere: leadership-ul reprezintă capacitatea de a determina oameni să acţioneze Managerul, în schimb, este individul care asigură atingerea obiectivelor organizaţionale prin planificare, organizare şi orientarea muncii către finalitate Prin urmare, o persoană poate fi un manager eficient fără a avea capacităţile unui lider În ultimul deceniu, se acordă o tot mai mare atenţie orientării managerilor spre obţinerea de rezultate mai bune în leadership Leadership-ul reprezintă o caracteristică pe care toate organizaţiile doresc să o regăsească la managerii lor Liderii:  sunt capabili să îi orienteze pe oameni, creând o viziune pe care o comunică acestora;  inspiră încredere şi au încredere în ei înşişi;  au suficientă experienţă pentru a privi greşelile drept o altă distragere de la drumul către succes;  îi fac pe oamenii să se simtă mai puternici în preajma lor Oamenii se simt mai competenţi şi mai încrezători în ei înşişi, găsind astfel munca mai interesantă şi mai provocatoare De-a lungul timpului, au fost enunţate o serie de teorii pentru a explica modul în care ia naştere leadership-ul, punându-se problema dacă liderii au calităţi înnăscute sau devenirea lor este influenţată de un factot situaţional Unii specialişti consideră că leadership-ul este rezultatul carismei, în timp ce alţii susţin că leadership -ul reprezintă suma comportamen-telor care pot fi deprinse/învăţate Cercetătorii au descoperit că liderii de succes acordă:  o mai mare importanţă anumitor activităţi de conducere precum planificarea sau instruirea oamenilor;  mai multă încredere subalternilor, fiind mai puternic orientaţi către oameni Deşi unele abilităţi din leadership pot fi deprinse, este sortită eşecului încercarea de a-i instrui pe cei care nu consideră că au o nevoie de a-şi îmbunătăţi aceste abilităţi Caracteristicile unui lider Problematica complexă a leadership-ului reprezintă un punct de interes de câteva decenii, specialiştii fiind interesaţi să afle cine sunt cei care au capacitatea de a-şi imprima viziunea lor organizaţiilor şi de a influenţa activităţi importante ale acestora, şi dacă aceste calităţi sunt naturale sau pot fi dezvoltate Pentru identificarea caracteristicilor liderilor au fost analizaţi mari conducători, dar încă nu au putut fi descoperite tipare în care să se încadreze toţi cei care au calităţi de lider (Richard Beckhard, 1969: 45-52) 50 Revista de Administraţie Publică şi Politici Sociale Într-una din cercetările sale, W Bennis a intervievat 60 de lideri ai unor corporaţii importante, având o vârstă medie de 56 de ani Din acest eşantion, 48 erau bărbaţi albi, numai 6 erau femei şi 6 bărbaţi negri Toţi erau căsătoriţi, la prima căsnicie, şi erau susţinători ai instituţiei familiei Bennis a descoperit existenţa a patru competenţe comune tuturor celor intervievaţi, respectiv: 1 managementul atenţiei; 2 managementul semnificaţiei; 3 managementul încrederii; 4 managementul propriei persoane Managementul atenţiei se referă la capacitatea liderului de:  a atrage oamenii prin crearea unei viziuni;  a comunica această viziune celorlalţi;  a-i determina pe oameni, prin puterea propriului exemplu, să încerce să împlinească împreună această viziune Managementul semnificaţiei reprezintă capacitatea liderului de a le comunica celorlalţi propria viziune în aşa fel încât aceştia să poată înţelege semnificaţia obiectivelor, direcţiilor sau aspectelor pe care aceasta le implică Liderii au abilitatea de a integra fapte, concepte şi anecdote în semnificaţii pe care alţii le înţeleg cu uşurinţă Managementul încrederii se referă la capacitatea liderilor de a inspira încredere celorlalţi Un element fundamental al construirii încrederii îl reprezintă soliditatea, trăinicia şi consistenţa acestui sentiment Oamenilor le place să urmeze lideri pe care se pot baza, chiar dacă nu le împărtăşesc punctele de vedere, şi nu lideri cu care sunt de acord, dar care îşi schimbă poziţia Încrederea are în vedere şi capacitatea liderului de a-şi respecta cuvântul dat, de a păstra secretul confidenţelor încredinţate şi de a menţine sistemul de valori instituit (Warren G Bennis, 1969: 76) Managementul propriei persoane porneşte de la concepţia potrivit căreia liderii eficienţi se înţeleg pe ei înşişi (îşi cunosc punctele tari şi punctele slabe) şi acţionează în limitele capacităţilor lor Datorită acestui fapt, liderii au încredere în propria persoană şi nu privesc greşelile drept eşecuri În opinia lui Bennis, în prezenţa liderilor, oamenii:  se simt importanţi; 51 Cristian Benţe Leadership-ul în cadrul organizaţiilor publice  se simt competenţi şi au încredere în ei înşişi;  se simt parte a unui întreg, a unei echipe;  consideră munca drept o provocare interesantă În trecut, studiul leadership-ului a fost dominat de patru abordări principale În opinia lui C G Browne şi T S Coltor se disting:  teoria omului mare;  abordarea situaţională;  abordarea liderului carismatic;  abordarea comportamentală Teoria omului mare reprezintă o abordare a leadership-ului bazată pe presupoziţia conform căreia unii oameni s-au născut pentru a conduce sau că liderii apar în anumite momente istorice prielnice, atunci când evenimentele fac posibilă plasarea lor în poziţii de conducere De aici, ia naştere următoarea întrebare: istoria creează lideri sau liderii creează isto ria? Exemplele sunt numeroase, plecând de la Alexandru cel Mare, Iulius Caesar şi ajungând la Napoleon Bonaparte, V I Lenin şi Adolf Hitler Abordarea situaţională, spre deosebire de teoria omului mare, consideră că cerinţele situaţiei determină cine va conduce Unind cele două abordări, reiese că liderul este acea persoană înzestrată cu atribute care îi permit să profite de apariţia unei anumite situaţii De exemplu, I Gandhi Abordarea liderului carismatic este asemănătoare teoriei omului mare, bazându-se pe ideea că anumiţi oameni sunt înzestraţi cu unele atribute deosebite- chiar selectate de intervenţia Divinităţii- astfel încât ceilalţi îi urmează De exemplu, Moise sau Iisus Hristos În perioada modernă, conceptul de carismă este legat mai mult de atributele de personalitate, precum: farmec, clarviziune, entuziasm, energie şi inteligenţă şi mai puţin de graţia divină Exemplele sunt numeroase, precum J F Kennedy sau Ronald Reagan (Wendell L French, Cecil H Bell Jr, 1973: 124) CONCLUZII Abordarea comportamentală a fost des folosită în cercetarea leadership-ului, pornind de la încercarea de a observa:  ce fac liderii eficienţi;  ce funcţii îndeplinesc ei pentru a asigura atingerea obiectivelor; 52 Revista de Administraţie Publică şi Politici Sociale  cum îi motivează pe ceilalţi Astfel, accentul nu mai cade pe caracteristicile personale, ci pe comportamentele adoptate de lideri în desfăşurarea unor activităţi, acţiuni sau funcţii Avantajul acestei abordări este acela că sunt considerate drept irelevante caracteristicile înnăscute, fiind în schimb importante comportamentele observabile Prin urmare, dacă poate fi identificat comportamentul care asigură eficienţa în leadership, atunci acesta poate fi învăţat, iar dacă este nevoie de calităţi înnăscute, atunci vor fi selectaţi oamenii care le posedă, instruirea devenind irelevantă BIBLIOGRAFIE 1 BECKHARD, Richard, Organizational Development: Strategies and Models, Addison- Weasley, Reading, MA, , 1969 2 BENNIS, Warren G , Organizational Development: Its Nature, Origins and Prospects (Reading, MA: Addison-Weasley, 1969 3 FRENCH, Wendell, L ; BELL Jr , Cecil, H , Orgniozationl Development: Behavioral Science Interventions for Organization Improvement, Pretince Hall, Englewood Cliffs, NJ:, 1973 4 SCOTT, Richard, W , Instituţii şi organizaţii, Ed Polirom, Iaşi, 2004 5 VLĂSCEANU, Mihaela, Organizaţii şi comportament organizaţional, Ed Polirom, Iaşi, 2003 53